Bergen bystyre 2019–2023

Bergen bystyre har i perioden 2019–2023 hatt flere byråd. Fra 2019 til 2022 var det et mindretallsbyråd utgått av Arbeiderpartiet, Kristelig Folkeparti, Miljøpartiet De Grønne og Venstre. Opposisjonen bestod av Høyre, Folkeaksjonen nei til mer bompenger, Sosialistisk Venstreparti, Senterpartiet, Rødt, Fremskrittspartiet og Pensjonistpartiet. Fra november 2022 er byrådet utgått fra Arbeiderpartiet og Venstre med Rune Bakervik som byrådsleder. Marte Mjøs Persen var ordfører til 22. september 2021, deretter Rune Bakervik. Varaordfører Linn Kristin Engø ble i november 2022 fungerende ordfører etter at Rune Bakervik ble byrådsleder. Eira Garrido (SV) ble deretter valgt til ny varaordfører.


== Kommunestyrevalget 2019 ==
Ved kommunestyrevalget i 2019 var det 223 671 stemmeberettigede velgere i Bergen. 16 partier stilte liste, og det var til sammen 775 kandidater til de 67 plassene i bystyret.

Valgresultatet medførte store endringer sammenlignet med kommunestyrevalget i 2015. Folkeaksjonen nei til mer bompenger stilte liste for første gang og fikk valgt inn 11 mandater i bystyret. Pensjonistpartiet kom også inn med 1 mandat. Miljøpartiet De Grønne og Senterpartiet økte begge med 3 mandater. Sosialistisk Venstreparti og Rødt økte med 1 mandat hver. Byrådspartiene mistet til sammen 16 mandater (Arbeiderpartiet mistet 13, Kristelig Folkeparti mistet 2 og Venstre mistet 1 mandat). Fremskrittspartiet mistet 3 mandater, og Høyre mistet 1 mandat.
Valgdeltagelsen var 68,1 %, som er 6 prosentpoeng høyere enn i 2015 da den var 62,1 %.

1Omfatter Feministisk initiativ, Folkemakten og Kystpartiet som stilte lister i 2015 men ikke i 2019.


== Medlemmer av bystyret ==
Bystyrets forretningsutvalg består av ordfører og komiteenes ledere og nestledere (totalt 9 personer). Hver komite ledes av et arbeidsutvalg bestående av leder i 100 % stilling, nestleder i 100 % stilling og et arbeidsutvalgsmedlem i 50 % stilling. Kontrollutvalget ledes av leder i 25 % stilling og nestleder i 15 % stilling.
Leder for de politiske partienes bystyregrupper er Harald Victor Hove (H), Rune Bakervik (Ap), Trym Helge Aafløy (FNB), Øystein Bønes (MDG), Mikkel Grüner (SV), Ove Sverre Bjørdal (Sp), Sofie Marhaug (R), Marte Joan Monstad (Frp), Julie Songstad Andersland (V), Håkon Pettersen (KrF) og Turid Birgithe Sveen (PP).


== Kandidatkåringen ==
Velgernes personstemmer medførte følgende endringer på listene:

Høyre: Herman Friele og Kjersti Pettersen ble valgt inn istedenfor Janne Gro Nyheim Rasmussen og Asle Steiestøl Wingsternes.
Arbeiderpartiet: Amina Amin og Pål Hafstad Thorsen ble valgt inn istedenfor Karl Johan Kirkebø og Leonora Standal Hjelle.
Folkeaksjonen nei til mer bompenger: Per Jørgensen og Ronny Grønsdal ble valgt inn istedenfor Svein Andreas Isaksen og Knut Inge Andersen.
Miljøpartiet De Grønne: Katrine Berg Nødtvedt og Christine Henriksen Ødegaard ble valgt inn istedenfor Øystein Bønes og Paul Richard Johannessen.
Sosialistisk Venstreparti: Eira Vilde Martinsen Garrido ble valgt inn istedenfor Lillian Blom.
Venstre: August Simonsen ble valgt inn istedenfor Per-Arne Larsen.


== Byrådet ==
Roger Valhammers første byråd ble konstituert 29. oktober 2019 som et mindretallsbyråd utgått av Arbeiderpartiet, Kristelig Folkeparti, Miljøpartiet De Grønne og Venstre med til sammen 25 av 67 mandater i Bergen bystyre i perioden 2019–2023. Byrådet hadde følgende sammensetning:

Roger Valhammer (Ap), byrådsleder
Lubna Jaffery (Ap), byråd for arbeid, sosial og bolig til oktober 2021, deretter Ruth Grung (Ap)
Endre Tvinnereim (Ap), byråd for barnehage, skole og idrett
Beate Husa (KrF), byråd for eldre, helse og frivillighet
Thor Haakon Bakke (MDG), byråd for klima, miljø og byutvikling
Katrine Nødtvedt (MDG), byråd for kultur, mangfold og likestilling
Erlend Horn (V), byråd for finans, næring og eiendomDen 24. november 2021 stilte Valhammer kabinettsspørsmål i saken om utbygging av bybanen til Åsane. Byrådet ønsket å bygge bybanen i dagen og over Bryggen, mens opposisjonens forslag gikk ut på å legge bybanen i tunnel – enkelte representanter var sågar imot utvidelsen av bybanen, men valgte likevel å støtte dette forslaget. Valhammer fikk flertall imot seg og varslet byrådets avgang.Den 2. desember 2021 snudde to representanter for Senterpartiet og én fra Rødt og sikret dermed flertall for bybanen over Bryggen. Valhammer kunne dermed danne sitt andre byråd – som var identisk med det første, og det tiltrådte 6. desember 2021.Rune Bakervik dannet nytt byråd 3. november 2022. Det var utgått av Arbeiderpartiet og Venstre.


== Se også ==
Bergen bystyre 2015–2019
Bergen bystyre 2011–2015
Bergen bystyre 2007–2011
Bergen bystyre 2003–2007
Liste over Bergens byråder
Liste over ordførere i Bergen
Liste over stortingsrepresentanter for Bergen
Ungdommens bystyre i Bergen


== Referanser ==